Мы махуэхэм
Бадзэуэгъуэм и 6, махуэку
Къэзахъ Республикэм щагъэлъапIэ я къалащхьэ Астана и махуэр
1557 гъэм Къэбэрдейр езым фIэфIу Урысейм гухьащ.
1661 гъэм Иркутск къалэм и лъабжьэр ягъэтIылъащ.
1785 гъэм США-м и Конгрессым унафэ къищтащ долларыр америкэ ахъшэу гъэувыным теухуауэ.
1803 гъэм Санкт-Петербург къыщызэрагъэпэщащ мафIэсгъэункIыфI гуп.
1912 гъэм Швецием и къалащхьэ Стокгольм къыщызэIуахащ V Гъэмахуэ Олимп джэгухэр. ИпэжыпIэкIэ зэхьэзэхуэхэр екIуэкIащ мэлыжьыхьым къыщыщIэдзауэ.
1923 гъэм къару игъуэтащ СССР-р къызэгъэпэщынымрэ абы и Конституцэр къэщтэнымрэ теухуа унафэм. СССР-м и ЦIыхубэ Комиссархэм я Советымрэ (Правительствэр) наркоматхэмрэ къызэрагъэпэщащ.
1957 гъэм КъБАССР-м и Совет Нэхъыщхьэм и гуфIэгъуэ сессие зэхэтащ. Ар теухуауэ щытащ Къэбэрдейр езым фIэфIу Урысейм зэрыгухьэрэ илъэс 400 зэрырикъуам икIи республикэм Ленин орденыр етIуанэу къызэрыратам.
1997 гъэм Къэзахъстаным и парламентым унафэ къищтащ я къалащхьэр Алма-Ата ирахыу Акмола (иджы абы зэреджэр Астанащ) яхьыным теухуауэ.
2009 гъэм Москва къэкIуащ США-м и президент Обамэ Барак.
2013 гъэм Къэзан къыщызэIуахащ ХХVII дунейпсо гъэмахуэ Универсиадэр.
Урысей император Николай Езанэр къызэралъхурэ илъэс 221-рэ ирокъу.
Къэзахъ Республикэм и президент Назарбаев НурсулътIан и ныбжьыр илъэс 77-рэ ирокъу.
Урысей опернэ уэрэджыIакIуэ, СССР-м и цIыхубэ артисткэ Синявская Тамарэ и ныбжьыр илъэс 74-рэ ирокъу.
Америкэ актёр цIэрыIуэ, режиссёр, сценарист, фильм 50-м щIигъум щыджэгуа Сталонне Сильвестр и ныбжьыр илъэс 71-рэ ирокъу.
США-м и президенту щыта Буш Джордж-нэхъы-щIэм и ныбжьыр илъэс 71-рэ ирокъу.
КъБР-м щыщ спортсмен, СССР-м спортымкIэ щIыхь зиIэ и мастер, 1980 гъэм Москва щекIуэкIа Олимп Джэгухэм я чемпион Рогожин Сергей къызэралъху- рэ илъэс 61-рэ ирокъу.
Экономикэ щIэныгъэхэм я доктор, КъБКъМУ-м и профессор Мысачэ Валерий и ныбжьыр илъэс 60 ирокъу.
Техникэ щIэныгъэхэм я доктор, КъБКъМУ-м и профессор Сэхъурокъуэ Анатолий и ныбжьыр илъэс 57-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 21 — 22-рэ, жэщым градус 15 — 17 щыхъунущ.
Бадзэуэгъуэм и 7, мэрем
Осетие Ищхъэрэ — Аланием егъэлъапIэ Республикэм и махуэр
Японием щагъэлъапIэ Лъагъуныгъэм и махуэр
1687 гъэм Ньютон Исаак къихутащ дунейм зыщIэзышэ къару зэрыхэлъыр.
1918 гъэм Советхэм Екатеринодар (иджырей Краснодар) щрагъэкIуэкIа съездым унафэ къыщащтащ Кавказ Ищхъэрэ республикэ къызэгъэпэщыным теухуауэ.
1920 гъэм Антверпен (Бельгие) щыщIидзащ VII Гъэмахуэ Олимп джэгухэм. Ар къызэIухыным теухуа гуфIэгъуэ дауэдапщэхэр щекIуэкIар шыщхьэуIум и 14-рщ.
1923 гъэм Азербайджан ССР-м хыхьэу къызэрагъэпэщащ Нагорнэ Карабах автономнэ областыр.
1932 гъэм гъэш промышленностым и щIэныгъэ-къэхутакIуэ институту Ленинград къалэм дэтым къэралым щыяпэу къыщагупсысащ шэр зэрагъэгъущ, иужькIэ ар зэрахьэж Iэмалыр.
1941 гъэм Киев фашистыдзэхэм ящыхъумэным теухуа зауэшхуэм щIидзащ. ФокIадэм и 26 пщIондэ гуащIэу зэпэщIэтауэ, къалэр нэмыцэхэм иратри, советыдзэхэр икIуэтын хуей хъуат.
1971 гъэм КIыщокъуэ Алим СССР-м и Литературэ фондым и унафэщIу хахащ.
Белоруссием и цIыхубэ усакIуэ, зэдзэкIакIуэ, драматург, БССР-мрэ УССР-мрэ щIэныгъэхэмкIэ я академием и академикыу щыта Купалэ Янкэ (и цIэ-унэцIэ дыдэр Луцевич Иванщ) къызэралъхурэ илъэси 135-рэ ирокъу.
ТхакIуэ, IуэрыIуатэдж, литературовед, Къэбэрдей-Балъкъэрым и цIыхубэ тхакIуэ, КъБР-м щIэныгъэхэмкIэ щIыхь зиIэ и лэжьакIуэ, Абхъаз Республикэм щэнхабзэмкIэ щIыхь зиIэ и лэжьакIуэ Нало Заур къызэралъхурэ илъэс 89-рэ ирокъу.
Опернэ уэрэджыIакIуэ цIэрыIуэ, СССР-м и цIыхубэ артисткэ, Налшык мызэ-мытIэу щыIа Образцовэ Еленэ къызэралъхурэ илъэс 78-рэ ирокъу.
УсакIуэ, тхакIуэ, Адыгэ Республикэм щIыхь зиIэ и журналист Хъурмэ Хъусен и ныбжьыр илъэс 71-рэ ирокъу.
Италием щыщ композитор, уэрэджыIакIуэ цIэрыIуэ Кутуньо Тото (и цIэ дыдэр Сальваторещ) и ныбжьыр илъэс 74-рэ ирокъу.
Политик, КъБР-м и Парламентым и депутат Iэпщэ Заур и ныбжьыр илъэс 49-рэ ирокъу.
Къэрал къулыкъущIэ, Ямало-Ненецкэ автономнэ округым и Iэтащхьэ Кобылкин Дмитрий и ныбжьыр илъэс 46-рэ ирокъу.
Урысей биатлонисткэ цIэрыIуэ, Олимп джэгухэм я дыщэ медалхэр тIэунейрэ къэзыхьа, дунейпсо чемпионатхэм хэнейрэ щытекIуа Медведцевэ Ольгэ и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 17 — 20, жэщым градус 14 — 17 щыхъунущ.
